
Preporuke za rad bazenskih kupališta i vodenih parkova 
tijekom epidemije COVID-19 


Ove se preporuke odnose na provedbu mjera koje se primjenjuju u djelatnostima bazenskih kupališta 
i vodenih parkova tijekom epidemije koronavirusa (COVID-19) radi zaštite osoblja i posjetitelja. 
Preporuke se mogu primijeniti i na bazene koji imaju medicinsku indikaciju (npr. termalne vode, 
sumporne vode i druge vode s dokazanim terapijskim svojstvima), hidromasažne kade i slično. 


1. Opće preporuke 





Vidljive obavijesti i informiranje gostiju. Na vidljivom mjestu na ulazu, kao i u samom prostoru gdje 
borave posjetitelji, nužno je postaviti informacije o higijenskim postupcima i sa smjernicama o 
pravilnom ponašanju i mjerama zaštite kojih se treba pridržavati ili koje vrijede u tom prostoru. Ako 
je dostupna odgovarajuća infrastruktura, moguće je razglasom povremeno oglašavati glasovne 
poruke kako bi se posjetitelje podsjetilo na nužno održavanje fizičkog razmaka i drugih općih mjera. 


Maksimalan broj osoba u prostorima. Za prostore bazenskih kupališta maksimalan broj osoba kojima 
je dopušten istovremeni boravak određuje se prema načelu 15 osoba na 100 m? neto površine 
prostora (uključujući površinu bazena) 


Fizička udaljenost. Za sve posjetitelje i zaposlenike savjetuje se da se pridržavaju pravila fizičke 
udaljenosti od 2 metra. 


Opće i higijenske mjere. Opće mjere prevencije širenja bolesti COVID-19 dostupne su na: 
https://bit.ly/3cp9lvi. Preporuke za pridržavanje svih preventivnih mjera odnosi se na sve prostore 
bazenskih kupališta i vodenih parkova (bazena, površine oko bazena te prostora gdje su smještene 
prostorije garderobe, sanitarni čvorovi) 


2. Prostorni i tehnički uvjeti bazenskih kupališta i vodenih parkova 





Dezinfekcija ruku. Na svim ulaznim prostorima te u radnim prostorima zaposlenika nužno je 
postavljanje dozatora s dezinfekcijskim sredstvom (na bazi alkohola u koncentraciji ne manjoj od 
70% ili drugog sredstva s deklariranim virucidnim djelovanjem prema uputama proizvođača i 
prikladnog za korištenje na koži). 

Fizička udaljenost. Treba odvojiti ležaljke na način da se osigura fizička distanca (na bazenu nalazi se 
spasilac ili osoba koja može nadzirati propisane mjere) te dezinficirati ležaljke nekoliko puta dnevno, 
a obavezno nakon što određeni gost više ne koristi ležaljku te prije nego je drugi gost koristi. Ako 
prostori kupališta predviđaju druga sjedeća mjesta, njih je također potrebno rasporediti na 2 m 
udaljenosti. 


Odlaganje otpada. U svim zatvorenim prostorima kupališta, kao i na razumnim razmacima na 
otvorenim prostorima preporučuje se postavljanje kanti za otpatke s odgovarajućim poklopcima. 


Redovito održavanje higijene prostora. Upute za čišćenje i dezinfekciju dostupne su na sljedećim 
poveznicama: 


e Čišćenje i dezinfekcija prostora bez oboljelih od COVID-19: 
https://bit.ly/3cnjJi 


e Čišćenje i dezinfekcija prostora u kojima je boravila osoba pod sumnjom na zarazu COVID-19: 


https://bit.ly/2ztrABm . 


Korištenje vode i kloriranja. Održavanje higijenskih uvjeta bazenske vode (vode za kupanje) te 
osiguravanje neometanog rada uređaja za pripremu vode provodi se na uobičajen način. 


Klimatizacijski uređaji, uređaji za grijanje i ventilaciju (HVAC). Potrebno je posebno pratiti stanje 
filtera i posvetiti pažnju održavanju pravilnog stanja brzine obnove zraka u zatvorenom prostoru. 
Treba provjeriti pravilno funkcioniranje opreme za ventilaciju, izmjenu zraka i odvlaživanje 
natkrivenih bazena. 


Dozatori i ostali uređaji za dezinfekcijska sredstva. Treba provoditi redovite provjere kako bi se 
osiguralo pravilno funkcioniranje dozatora za sapun i dezinfekcijska sredstva. Preporučuje se da se 
sušila za ruke stave izvan funkcije te da ih se zamijeni jednokratnim papirnatim ubrusima za ruke. 
Neispravne jedinice treba brzo popraviti ili zamijeniti. 


Uvjeti održavanje higijene sanitarnih čvorova. Potrebno je pojačati čišćenje i dezinfekcija sanitarnih 
prostora svaka dva sata (a po potrebi i češće), kao i pojačati broj zaposlenika za dnevna čišćenja u 
svakom sanitarnom čvoru. Istodobno, treba ograničiti korištenje sanitarnog čvora sukladno veličini i 
propisanim sanitarnim uvjetima 


3. Prostori bazena 





Ulazak u bazen. Prije ulaza na čisti dio bazenskog kupališta (bazen s površinom oko bazena) korisnici 
se obvezno moraju tuširati i proći kroz predbazen (dezbarijera) za pranje nogu. Voda u predbazenima 
(dezbarijerama) mora biti hiperklorirana ili obvezno sadržavati dezinfekcijsko sredstvo. 


Maksimalan broj ljudi u bazenu. Broj osoba koje istovremeno mogu boraviti u bazenu ovisi o veličini 
bazena te je prihvatljiv onaj broj osoba pri kojemu je moguće održavanje fizičke distance. Ako su 
okolnosti takve da je u bazenu pojačano kretanje i aktivnost, treba razmotriti dodatno smanjenje 
broja osoba. 





E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


Fizička distanca u bazenu. Broj osoba koje istovremeno treniraju u bazenu ovisi o veličini bazena te 
se preporuča zadovoljavanje kriterija od 7m“ površine po osobi u otvorenim i zatvorenim bazenima. 


4. Preporuke za zaposlenike, suradne djelatnike ili nenajavljene goste 





Opće zaštitne mjere. Potrebno je održavati socijalnu distancu. Prilikom kašljanja ili kihanja, treba 
pokriti usta i nos laktom ili papirnatom maramicom koju kasnije treba baciti u smeće i oprati ruke. 
Treba redovito prati ruke sapunom i vodom / ili koristiti dezinficijens na bazi alkohola ili drugog 
sredstva s deklariranim virucidnim djelovanjem prema uputama proizvođača i prikladnog za 
korištenje na koži. 


Maksimalna zaštita. Osoblje treba prilikom interakcije s posjetiteljima koristiti zaštitnu masku koja 
prekriva i nos i usta. Ako je moguće, treba ugraditi zaštitnu pregradu na mjestu posluživanja i na 
blagajni, tako da fizički odvoji blagajnika od posjetitelja. Treba poticati beskontaktno plaćanje 
kreditnim karticama. Poslodavac je zadužen za osiguranje dovoljne količine zaštitne opreme. 


Dnevno mjerenje tjelesne temperature. Prije dolaska na posao, osoblje treba u jutarnjim satima 
izmjeriti tjelesnu temperaturu. Ako je viša od 37,2 "C, ako se osoba osjeća bolesno ili ima bilo koje 
znakove bolesti (odnosi se na sve simptome i znakove bolesti, ne samo na bolesti dišnih puteva), 
treba se javiti nadređenom i ne smije dolaziti na posao sve dok se telefonski ne javi nadležnom 
obiteljskom liječniku. 


Dvosmjenski rad. Ako je moguće, treba organizirati rad dvokratno, na način da između prve i druge 
smjene bude barem sat vremena razmaka, koji će se iskoristiti za čišćenje i dezinfekciju površina 
tijekom rutinskog čišćenja. Površine se dezinficiraju prebrisavanjem dezinficijensom na bazi alkohola. 


Informiranost osoblja. Prije početka rada / otvaranja, potrebno je educirati zaposlenike o svim 
mjerama koje se provode ili se na njih odnose. 


Evidencija. Na bazenskom kupalištu ili vodenom parku uspostavit će se sustav vođenja evidencije 
prisutnih osoba radi naknadnog lakšeg epidemiološkog praćenja kontakata u slučaju pojave zaraze 
virusom SARS-CoV-2. Uz mjesto i datum u evidenciju se unose ime, prezime, telefonski broj te 
vrijeme dolaska i odlaska korisnika, asistenta i eventualno ostalih uključenih osoba potrebnih za 
odvijanje aktivnosti. 


Evidencija. Na bazenskom kupalištu ili vodenom parku uspostavit će se sustav vođenja evidencije 
prisutnih osoba radi naknadnog lakšeg epidemiološkog praćenja kontakata u slučaju pojave zaraze 
virusom SARS-CoV-2. Uz mjesto i datum u evidenciju se unose ime, prezime, telefonski broj te 
vrijeme dolaska i odlaska. 


